gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4433, del 05-02-2003 (2003/917)

Informació pública del projecte d'urbanització de la unitat d'execució Beniopa - passeig.
-----------------------------------------------------------------------------------------

### Dades del document

Número de DOGV
:   4433

Data del DOGV
:   05-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/917


Organisme emissor
:   Ajuntament de Gandia

Tipus de document
:   Anunci

Informació pública del projecte d'urbanització de la unitat d'execució Beniopa - passeig. [2003/A917]
  
D'acord amb l'article 53 de la Llei 6/1994, de 15 de novembre, Reguladora de l'Activitat Urbanística, i en compliment del Decret de l'Alcaldia de 14 de gener de 2003, se sotmet a informació pública, durant el termini de 20 dies, el projecte d'urbanització de la unitat d'execució Beniopa - passeig, situada a l'oest de l'àrea de la població, per tal de desenvolupar les determinacions incloses en el programa i pla parcial del mateix nom, aprovats pel Ple de l'Ajuntament en la sessió de 16 de novembre de 2001, i adjudicada l'execució del primer a la mercantil Aplicación de Programas Urbanísticos, SA, que actua com a urbanitzador.
  
El pressupost d'execució per contracta del projecte, que hi inclou també redona mirador, canalització del barranc de les Coves, murs i encreuament del barranc de Beniopa, pas inferior de ronda oest, pou de bombeig per a drenatge del pas inferior de la ronda oest, pont en el barranc, eixamplament i condicionament d'un tram de la carretera CV-675 de Gandia a Barx, centre de transformació número 1, subterrània de baixa tensió, estudi de seguretat i salut, enllumenat públic de xarxa subterrània de mitjana tensió, centres de transformació i xarxa subterrània de baixa tensió, ascendeix a 9.617.931,62 euros; quantia que l'urbanitzador, en la seua proposició juridicoeconòmica, s'ha compromés a reduir a 8.271.421,10 euros.
  
Durant l'esmentat període podrà consultar-se el projecte a les dependències d'Urbanisme de l'Ajuntament i formular-s'hi les al·legacions pertinents.
Diari Oficial de la Generalitat Valenciana


Sumari del DOGV 4484, del 22-04-2003 (2003/4222)

RESOLUCIÓ de 6 de març de 2003, del director general de l'Institut Valencià de la Joventut (IVAJ), per la qual s'estableix la composició nominal de la Comissió Avaluadora que preveu l'Ordre d'11 de novembre de 2002, de la Conselleria de Benestar Social.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4484

Data del DOGV
:   22-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4222


Organisme emissor
:   Institut Valencià de la Joventut

Tipus de document
:   Resolució

RESOLUCIÓ de 6 de març de 2003, del director general de l'Institut Valencià de la Joventut (IVAJ), per la qual s'estableix la composició nominal de la Comissió Avaluadora que preveu l'Ordre d'11 de novembre de 2002, de la Conselleria de Benestar Social. [2003/X4222]
  
Per Ordre d'11 de novembre de 2002, de la Conselleria de Benestar Social (DOGV núm. 4.390), es convocaren beques per a la realització de cursos d'idiomes en països de la Unió Europea durant els mesos de juliol i d'agost de 2003. En el punt primer de la base huitena de l'esmentada convocatòria s'indica que: ?El director general de l'IVAJ nomenarà una Comissió Avaluadora per a l'estudi i la valoració de les sol·licituds presentades, que estarà integrada per cinc persones al servei de la Generalitat Valenciana, adscrites a l'IVAJ, entre les quals es designarà un/a president/a i un/a secretari/ària?.
  
Per això, i fent ús de les atribucions que em confereix l'article seté de la Llei de la Generalitat Valenciana 4/89, de 26 de juny, sobre l'Institut Valencià de la Joventut, resolc:
  
Primer
  
Nomenar, d'entre el personal al servei de l'IVAJ, la Comissió Avaluadora següent:
  
President: Francisco Aucejo Planells.
  
Vocals: Jaime Bernácer Alpera, Carlos Pastor Ventura, Mª José Pla Olcina i Ángeles Cuenca Adam, que actuarà com a secretària.
  
Suplents:
  
Presidenta: Mª José Rodrigo García.
  
Vocals: Carmen Climent Espí, Julio Moreno Moreno, Inmaculada Sanjuan Pérez i Carmen Albors Bayarri, que actuarà com a secretaria.
  
Segon
  
Al personal d'aquesta comissió se li aplicarà el que preveuen els articles 28 i 29 de la Llei 30/1992, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 4634, del 20-11-2003 (2003/12236)

Informació pública de la modificació número 1 del Pla General de Benigànim, sòl no urbanitzable.
------------------------------------------------------------------------------------------------

### Dades del document

Número de DOGV
:   4634

Data del DOGV
:   20-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12044


Organisme emissor
:   Ajuntament de Benigànim

Tipus de document
:   Anunci

Informació pública de la modificació número 1 del Pla General de Benigànim, sòl no urbanitzable. [2003/Q12209]
  
A fi de donar compliment a allò que disposa l'article 38 de la Llei 6/1994, de 15 de novembre, Reguladora de l'Activitat Urbanística i a l'Acord del Ple de l'Ajuntament, de data 31 d'octubre de 2003, s'obri un període d'informació pública de l'expedient de modificació número 1 del Pla General de Benigánim (sòl no urbanitzable), pel termini d'un mes, comptador des del sendemà de la publicació d'este edicte en el Diari Oficial de la Generalitat Valenciana.
  
L'expedient complet es troba de manifest a la Secretaria de l'ajuntament, perquè puga ser objecte de consulta en horari d'atenció al públic en les oficines municipals.
Diari Oficial de la Generalitat Valenciana


Sumari del DOGV 4429, del 30-01-2003 (2003/865)

Informació pública del programa d'actuació integrada i del projecte d'urbanització de la unitat avinguda del Mediterrani-Corts Valencianes-Francisco Giménez, de Foios.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4429

Data del DOGV
:   30-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/865


Organisme emissor
:   Ajuntament de Foios

Tipus de document
:   Anunci

Informació pública del programa d'actuació integrada i del projecte d'urbanització de la unitat avinguda del Mediterrani-Corts Valencianes-Francisco Giménez, de Foios. [2003/Q865]
  
En compliment del que ha acordat el Ple de l'Ajuntament de Foios, en la sessió feta el 28 de novembre de 2002, se sotmet a informació pública la proposta de programa d'actuació integrada i el projecte d'urbanització de la unitat avinguda del Mediterrani-Corts Valencianes-Francisco Giménez de Foios, promogut per gestió directa, pel termini de 20 dies hàbils, comptadors des del sendemà de la publicació d'este edicte, cosa que es publica en compliment de l'establit en l'article 46 de l'esmentada Llei 6/1994, de 15 de novembre, Reguladora de l'Activitat Urbanística.
  
Durant este període podran formular-se tant al·legacions com alternatives tècniques a l'exposada al públic, així com presentar proposicions juridicoeconòmiques durant el termini de cinc dies següents al venciment del termini anterior.
  
Estos terminis es prorrogaran per 20 dies addicionals si durant els 10 primers dies de la informació pública alguna persona es compromet a presentar una alternativa tècnica substancialment distinta a la inicial i presta caució d'això en la quantia que reglamentàriament es determina.
  
L'acte d'obertura de pliques es farà el següent dia hàbil a la conclusió del termini per a presentar les proposicions juridicoeconòmiques.
  
Es fa saber que el present anunci es publica igualment, als efectes de l'article 59.4 de la Llei 30/1992, de 26 de novembre, Reguladora del Règim Jurídic de les Administracions Públiques i del Procediment Administratiu Comú, per a aquelles persones interessades que figuren com a desconegudes o amb el domicili ignorat, o bé, intentada la notificació, esta no s'haguera pogut practicar.
Diari Oficial de la Generalitat Valenciana


Sumari del DOGV 4511, del 30-05-2003 (2003/5779)

RESOLUCIÓ de 21 de març de 2003, de la Universitat Politècnica de València, per la qual es nomena Antonio Hervás Jorge, catedràtic d'universitat de l'àrea de coneixement Matemàtica Aplicada, adscrita al Departament de Matemàtica Aplicada.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4511

Data del DOGV
:   30-05-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/5779


Organisme emissor
:   Universitat Politècnica de València

Tipus de document
:   Resolució

RESOLUCIÓ de 21 de març de 2003, de la Universitat Politècnica de València, per la qual es nomena Antonio Hervás Jorge, catedràtic d'universitat de l'àrea de coneixement Matemàtica Aplicada, adscrita al Departament de Matemàtica Aplicada. [2003/S5779]
  
De conformitat amb la proposta elevada per la comissió nomenada per a jutjar el concurs convocat per Resolució de 10 de novembre de 2001 d'aquesta Universitat, plaça número 374/2001, codi 3125, Boletín Oficial del Estado de 28 de novembre de 2001, i presentada per l'interessat la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i la resta de disposicions que la desenvolupen, ha resolt:
  
Nomenar Antonio Hervás Jorge, amb número de document nacional d'identitat 47326498B, catedràtic d'universitat de la Universitat Politècnica de València, de l'àrea de coneixement Matemàtica Aplicada, adscrita al Departament de Matemàtica Aplicada.
  
València, 21 de març de 2003.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4500, del 15-05-2003 (2003/5140)

Informació pública de l'aprovació inicial i definitiva del projecte d'urbanització de la carretera de València.
---------------------------------------------------------------------------------------------------------------

### Dades del document

Número de DOGV
:   4500

Data del DOGV
:   15-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5140


Organisme emissor
:   Ajuntament de Paiporta

Tipus de document
:   Anunci

Informació pública de l'aprovació inicial i definitiva del projecte d'urbanització de la carretera de València. [2003/Q5140]
  
El Ple de l'Ajuntament, en la sessió feta el dia 10 d'abril de 2003, va adoptar l'acord d'aprovar inicialment i definitivament, si no s'hi produïxen al·legacions, el projecte d'urbanització de la carretera de València, redactat per l'arquitecte Manuel González Méndez.
  
Cosa que se sotmet a informació pública per espai de 20 dies hàbils per a la presentació de reclamacions i suggeriments, de conformitat amb el que es disposa en l'article 34 de la Llei Reguladora de l'Activitat Urbanística.
  
Cosa que es fa pública als efectes oportuns.
Diari Oficial de la Generalitat Valenciana


Sumari del DOGV 4536, del 03-07-2003 (2003/7731)

Estudi d'impacte ambiental: «obertura de vies de saca a la finca La Pinella», en el terme municipal d'Ares del Maestre (Castelló). Expedient: 089/2938-AQU.
-----------------------------------------------------------------------------------------------------------------------------------------------------------

### Dades del document

Número de DOGV
:   4536

Data del DOGV
:   03-07-2003

Secció del DOGV
:   V. ALTRES ANUNCIS - E) MEDI AMBIENT

Número del document
:   2003/7731


Organisme emissor
:   Conselleria de Medi Ambient

Tipus de document
:   Anunci

Estudi d'impacte ambiental: «obertura de vies de saca a la finca La Pinella», en el terme municipal d'Ares del Maestre (Castelló). Expedient: 089/4738-GHV. [2003/S7731]
  
De conformitat amb el que disposa l'article 22 del Decret 162/1990, de 15 d'octubre, pel qual s'aprova el Reglament per a l'Execució de la Llei 2/1989, de 3 de març d'Impacte Ambiental, de la Generalitat Valenciana, i fent ús de les facultats que m'atorga el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol, del Consell de la Generalitat Valenciana, se sotmet a exposició pública el següent:
  
Estudi d'impacte ambiental: «obertura de vies de saca en la finca La Pinella», en el terme municipal d'Ares del Maestre (Castelló).
  
Expedient: 089/6347-FNA
  
Terme municipal: Ares del Maestre
  
Promotor: Alberto Sales Bayot
  
Lloc: Conselleria de Medi Ambient, carrer de Francesc Cubells, 7, 46996 València, i Ajuntament d'Ares del Maestre.
  
Període: 30 dies hàbils comptats a partir del següent al de la publicació d'este anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4607, del 14-10-2003 (2003/10756)

DECRET 204/2003, de 10 d'octubre, del Consell de la Generalitat, pel qual s'autoritza la creació d'Instituts Universitaris en la Universitat d'Alacant.
-------------------------------------------------------------------------------------------------------------------------------------------------------

### Dades del document

Número de DOGV
:   4607

Data del DOGV
:   14-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10837


Data del document
:   10-10-2003

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Universitat d'Alacant
    * universitat
    * centre d'investigació
    * legislació

DECRET 204/2003, de 10 d'octubre, del Consell de la Generalitat, pel qual s'autoritza la creació d'Instituts Universitaris en la Universitat d'Alacant. [2003/10659]
  
El Consell Social de la Universitat d'Alacant ha sol·licitat la creació en la Universitat d'Alacant dels següents centres com a instituts universitaris: de Síntesi Orgànica, de Materials, de Enginyeria de Processos Químics, de Electroquímica i Centre Iberoamericà de la Biodiversitat (CIBIO).
  
Les propostes de creació han sigut informades favorablement pel Consell de Govern Provisional de la Universitat d'Alacant, per l'Agència Nacional d'Avaluació i Prospectiva i per l'Agència Valenciana de Ciència i Tecnologia.
  
El Consell Valencià d'Universitats, en sessió de 23 de juliol del 2003, va conéixer les sol·licituds de creació d'acord amb el que establix l'article 3.2 de la Llei 5/2002, de 19 de juny, de la Generalitat, de Creació del Consell Valencià d'Universitats i de la Comissió Valenciana d'Acreditació i Avaluació de la Qualitat.
  
Per això, d'acord amb el que establix l'article 10.3 en relació amb el 8.2 de la Llei Orgànica 6/2001, de 21 de desembre, d'Universitats, a proposta del conseller de Cultura, Educació i Esport i després de la deliberació del Consell de la Generalitat, en la reunió del dia 10 d'octubre de 2003,
  
DECRETE
  
Article únic
  
Autoritzar la creació, com a instituts universitaris de la Universitat d'Alacant, de l'Institut Universitari de Síntesi Orgànica, de l'Institut Universitari de Materials, de l'Institut Universitari d'Enginyeria de Processos Químics, de l'Institut Universitari d'Electroquímica i de l'Institut Universitari Centre Iberoamericà de la Biodiversitat (CIBIO).
  
DISPOSICIONS FINALS
  
Primera
  
Es faculta el conseller de Cultura, Educació i Esport per a dictar les disposicions necessàries per a l'aplicació i execució del que disposa este decret.
  
Segona
  
Este decret entrarà en vigor al sendemà de la seua publicació en el Diari Oficial de la Generalitat Valenciana.
  
Valencia, 10 d'octubre de 2003
  
El presidente de la Generalitat,
  
FRANCISCO CAMPS ORTIZ
  
El conseller de Cultura, Educación y Deporte,
  
ESTEBAN GONZÁLEZ PONS
Diari Oficial de la Generalitat Valenciana


Sumari del DOGV 4476, del 08-04-2003 (2003/3619)

Juí verbal número 26/2001. Cèdula de notificació.
-------------------------------------------------

### Dades del document

Número de DOGV
:   4476

Data del DOGV
:   08-04-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/3619


Organisme emissor
:   Jutjat de Primera Instància i Instrucció número 2 de Picassent

Tipus de document
:   Anunci

Juí verbal número 26/2001. Cèdula de notificació. [2003/M3619]
  
Eva María Díaz Marco, secretària del Jutjat de Primera Instància i Instrucció número 2 de Picassent i el seu partit, fa saber:
  
Que en este Jutjat se seguixen actuacions de juí verbal número 26/2001, a instància d'Enric Ciervo Cardona, representat pel procurador Javier Roldán García, contra la Mutualidad de Levante, representada per la procuradora Vicenta Navarro Simó, i contra Benjamín Girón Arbona, declarat en rebel·lia en este procediment, en què s'ha acordat en resolució de data de hui notificar la sentència de data 16 de juliol de 2002 al codemandat Benjamín Girón Arbona, en parador ignorat, mitjançant edictes, d'acord amb l'establit en l'article 497.2 de la Llei d'Enjudiciament Civil, sentència la part dispositiva de la qual és del tenor literal següent:
  
Decisió:
  
Que estimant íntegrament la demanda presentada pel procurador dels tribunals senyor Roldán García, en nom i representació d'Enric Ciervo Cardona, condemne Benjamín Girón Arbona i la companyia asseguradora Mutualidad de Levante, al pagament a favor de l'actor de la suma de mil tres-cents cinquanta-huit euros i setanta-quatre cèntims (226.076 pessetes), més els interessos legals corresponents, i expressa imposició de les costes processals causades.
  
Deduïu testimoni literal d'esta sentència que quedarà en estes actuacions, amb inclusió de l'original en el llibre de sentències.
  
Esta resolució no és ferma i s'hi pot interposar en el termini de cinc dies recurs d'apel·lació davant este Jutjat del qual tindrà coneixement, si escau, l'Audiència Provincial de València.
  
Esta és la meua sentència, que pronuncie, mane i firme.
  
I perquè valga de notificació en legal forma a Benjamín Girón Arbona, en parador ignorat, s'expedix el present edicte.
Diari Oficial de la Generalitat Valenciana


Sumari del DOGV 4494, del 07-05-2003 (2003/5055)

Informació pública dels documents que fan referència al pla parcial del sector 1, la Llometa, de Tibi (Alacant), a l'annex d'homologació normativa de l'àmbit total de la Llometa de Tibi.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4494

Data del DOGV
:   07-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5055


Organisme emissor
:   Romeu Ull de la Font, SL

Tipus de document
:   Anunci

Informació pública dels documents que fan referència al pla parcial del sector 1, la Llometa, de Tibi (Alacant), a l'annex d'homologació normativa de l'àmbit total de la Llometa de Tibi. [2003/Q5055]
  
De conformitat amb el que disposa l'article 48.1 apartat c) en relació amb l'article 46.3 de la Llei 6/1994, de 15 de novembre, Reguladora de l'Activitat Urbanística, mitjançant este edicte s'anuncia el sotmetiment a exposició pública dels documents que fan referència al pla parcial del sector 1, la Llometa, de Tibi (Alacant), a l'annex d'homologació normativa de l'àmbit total de la Llometa, de Tibi, i als documents del programa d'actuació integrada següents: alternativa tècnica i avantprojecte d'urbanització, ambdós del sector 1, la Llometa de Tibi.
  
Els documents així identificats es troben presentats i dipositats davant l'Ajuntament de Tibi, i igualment protocol·litzats davant la notaria de Xixona, de María de los Reyes Sánchez Moreno, situada al carrer d'Alcoi, número 32, d'esta localitat.
  
S'advertix que dins del termini de 20 dies, comptadors des de la publicació del darrer anunci, qualsevol persona podrà comparéixer en esta notaria per a obtindre una còpia de l'acta en què es troben protocol·litzats els documents esmentats, o sol·licitar que se li hi exhibisca; i pot igualment consultar a l'Ajuntament de Tibi les actuacions derivades de la documentació dipositada en este, i de presentar davant d'este per a incorporar-les-hi, tant al·legacions com alternatives tècniques que pretenguen competir amb l'exposada al públic, així com les proposicions juridicoeconòmiques per a executar qualsevol de les alternatives.
  
Si durant l'exposició al públic d'esta primera iniciativa de programa, algú haguera iniciat una segona exposició d'una altra en competència amb aquella, procedirà la pròrroga dels terminis regulada en l'article 46.4 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4415, del 10-01-2003 (2002/14330)

Juí verbal número 546/2001. Cèdula de notificació.
--------------------------------------------------

### Dades del document

Número de DOGV
:   4415

Data del DOGV
:   10-01-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/14623


Organisme emissor
:   Jutjat de Primera Instància Número 12 de València

Tipus de document
:   Anunci

Juí verbal número 546/2001. Cèdula de notificació. [2002/F14458]
  
Pilar Herranz Narro, secretària del Jutjat de Primera Instància número 12 de València, faig saber:
  
Que en este jutjat se seguixen actuacions de juí verbal amb el número 546/2001, a instància de José María Bort Moscardó, representat pel procurador Carlos Eduardo Solsona Espriu i defensat pel lletrat Manuel J. Álvarez Ros, contra Daniel Mestre Mulet i Raquel Mateu Igualada, declarats en rebel·lia i en parador desconegut, en les quals s'ha dictat sentència en data 10 d'octubre de 2002, la part dispositiva de la qual és del tenor literal següent:
  
Decisió
  
Estime íntegrament la demanda, declare resolt el contracte d'arrendament que sobre l'immoble descrit en l'encapçalament de la present sentència existia entre l'actor i el demandat, que dóna lloc al desnonament i l'advertència de llançament als demandats en cas de no deixar l'habitatge i a disposició del demandant en el termini legal, i els condemne així mateix a abonar a la referida part actora la quantitat de mil cinc-cents vint-i-nou euros i dos cèntims (1.529,02 euros), corresponent a les rendes degudes i reclamades, més els interessos legals, i al pagament de les costes causades.
  
Esta és la meua sentència, de la qual es portarà un certificat a les actuacions, i contra la qual es pot interposar un recurs d'apel·lació en el terme de cinc dies davant d'este mateix jutjat i perquè el resolga l'Audiència Provincial de València, que pronuncie, mane i firme.
  
I conforme al que s'ha acordat i a fi que valga de notificació en forma als demandats rebels i en parador desconegut, expedisc el present edicte.